*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2020. gada \_\_. \_\_\_\_\_

**.§**

**Informatīvais ziņojums "Par uzņēmējdarbības riska valsts nodevas sadalījumu 2021. – 2023. gadam"**

1. Pieņemt zināšanai iesniegto informatīvo ziņojumu.

2. Noteikt, ka 2021. –2023. gadā uzņēmējdarbības riska valsts nodeva ir 0,36 *euro* mēnesī, ko aprēķina par katru darbinieku, ar kuru nodibinātas darba tiesiskās attiecības, izvērtējot atlikuma uzkrājuma un izmaksājamo summu apmēru un nepieciešamības gadījumā pārskatot uzņēmējdarbības riska valsts nodevas apmēru atbilstoši esošajai situācijai.

3.  Tieslietu ministrija Ministru kabineta noteikumu projektu par uzņēmējdarbības riska valsts nodevas apmēru un darbinieku prasījumu garantiju fondā ieskaitāmās nodevas daļu attiecīgajā gadā izstrādā un tieslietu ministrs iesniedz Ministru kabinetā līdz iepriekšējā gada 1. oktobrim.

4. Tieslietu ministrijai, izstrādājot šā protokollēmuma 3. punktā minēto Ministru kabineta noteikumu projektu, paredzēt informatīvā ziņojuma 19. tabulā noteikto uzņēmējdarbības riska valsts nodevas sadalījumu 2021. - 2023. gadam - ik gadu darbinieku prasījumu garantiju fondā 60,3 %, bet vispārējos valsts budžeta ieņēmumos 39,7 %.

5. Nodrošinot atlikuma uzkrājuma veidošanos, uzņēmējdarbības riska valsts nodevas ieņēmumus 2021. - 2023. gadā, kas iekasēti vairāk par plānoto, ik gada beigās ieskaitīt Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā.

6. Tieslietu ministrijai iesniegt Finanšu ministrijā priekšlikumus atbilstoši informatīvā ziņojuma 19. tabulā "Budžeta apakšprogrammu kopsavilkums 2021.-2023. gadiem" norādītajam likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā".

7. Tieslietu ministrijai, ja nepieciešams, 2021. - 2023. gada budžeta sagatavošanas procesā sniegt priekšlikumus ieņēmumu no maksas pakalpojumiem un citu pašu ieņēmumu, to atlikumu un tiem atbilstošo izdevumu precizēšanai, pamatojoties uz prognozētajiem ieņēmumiem no uzņēmējdarbības riska valsts nodevas, (saglabājot šā protokollēmuma 4. punktā noteikto procentuālo sadalījumu) un izdevumiem maksātnespējīgo darbinieku prasījumu nodrošināšanai no budžeta apakšprogrammas 06.04.00 "Darbinieku prasījumu garantiju fonds" un maksātnespējas procesa izmaksu segšanai, kas jāveic no budžeta apakšprogrammas 06.05.00 "Maksātnespējas procesa izmaksas".

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

Ministru prezidenta biedrs,

tieslietu ministrs Jānis Bordāns

Priednieks 67099106

Normunds.Priednieks@mkd.gov.lv